
78.  AARGANG 


KRISTI  ANDET  KOMME. 

(Nephi  Jensen  i  »Liahona«.) 

En  meget  lærd  og  moderne  Prædikant  skiiver  i  en  lige 
udkommen  Bog:  »Jeg  tror,  at  Gud  vil  sejre  paa  Jorden,  men 
jeg  tror  ikke  paa  Kristi  fysiske  Genkomst.«  Denne  veltalende 
Præst  er  ikke  alene  om  den  Opfattelse,  at  Herren  ikke  per- 
sonlig vil  komme  tilbage  til  Verden.  Størsteparten  af  de 
Kristne  forkaster  Lærdommen  om  Messias'  andet  Komme. 

Det  er  yderst  mærkeligt,  at  denne  Tvivl  er  opkommen,  da 
Profetierne  angaaendie  Frelserens  personlige  Genkomst  er  saa 
talrige  og  bestemte,  at  dem,  der  nægter  at  se  lien  til  hans 
Komme,  er  bleven  tvungne  til  at  henregne  deres  Tvivl  til 
Aandeliggorelse  af  den  sande  Mening  af  disse  Forudsigelser. 
Baade  det  Gamle  og  Nye  Testamentes  Profeter  forudsaa  Frel- 
serens herlige  Genkomst  til  Verden.  Den  Profeti,  der  mulig- 
vis er  den  ældste  af  dem  alle,  henviser  til  denne  Begivenhed, 
idet  Juda,  en  af  Forfatterne  af  det  Nye  Testamente,  skriver, 
at  »Enok,  den  syvende  fra  Adam,  har  spaaet,  der  han 
sagde:  se,  Herren  kommer  med  sine  mange  Tusinde  Hellige, 

at  holde  Dom  over  alle  og  straffe  alle  ugudelige  iblandt  dem 
for  alle  deres  Ugudeligheds  Gerninger,  som  de  have  bedrevet, 
og  for  alle  de  formastelige  Ord,  som  de  have  talet  imod  ham, 
de  ugudelige  Syndere.«  (Juda  14 — 15). 

Frelserens  egen  Forudsigelse  om  sin  Genkomst  er  meget 
bestemt  og  sikker:  »Og  da  skal  Menneskesønnens  Tegn  vise 
sig  paa  Himmelen,  og  da  skulle  alle  Jordens  Stammer  jamre 
sig,  og  de  skulle  se  Menneskesønnen  komme  paa  Himmelens 
Skyer  med  Kraft  og  megen  Herlighed.«  (Matt.  24:  30). 
Mesterens  Mening  med  disse  Ord  er  ikke  dunkel.  De  henviser 
sikkerlig  til  Guds  Sons  andet  og  herlige  Komme.  Men  hvor- 
naar  vil  han  komme?  »Han  er  allerede  kommet,«  siger  de,  der 
ikke  ser  hen  til  hans  personlige  Komme.  »Han  kom  paa 
PinsefeJens  Dag.  Paa  den  Dag  kom  hans  Aand  ind  i  Hjertet 
paa  Folket,  der  var  omvendte;  og  siden  den  Dag  er  hans  Aand 
kommet  ind  i  Hjerterne  paa  alle,  der  tror  paa  ham.«  Men 
denne  Forklaring  paa  hans  andet  Komme  harmonerer  ikke 
med  de  simple  Lærdomme  i  det  Nye  Testamente.  Herrens 
Apostle  saa  hen  til  Messias'  Komme  efter  Pinsefestens  Dag. 
Paulus  skriver  i  sit  Brev  til  Hebræerne,  at  han  skal  »anden 
Gang,  uden  Synd,  vise  sig  for  dem,  som  forvente  ham  til 
FreLe«  (Heb.  9:  28).  Det  er  meget  tydeligt  her,  at  Apostlen 
taler  om  hans  andet  Komme  som  noget,  der  skal  ske  i  Frem- 
tiden. Ydermere  siger  han,  at  Menneskesønnen  skal  vise  sig 
for  Folk.  Fra  dette  er  det  tydeligt,  at  Paulus  ikke  opfattede 
Guds  Sons  andet  Komme  kun  at  være  Kristi  Aands  Komme 
til  de  Troendes  Hjerter. 

Kristi  andet  Komme  vil  blive  virkelig,  synlig  og  personlig. 
Da  han  opfor  til  Himmelen,  sagde  de  to  Mænd  i  hvidt,  der 
stod  ved  Disciplene:  »I  galilæiske  Mænd,  hvorfor  staa  I  og  se 
op  imod  Himmelen?  Denne  Jesus,  som  er  optagen  fra  eder  til 
Himmelen,  skal  komme  igen  paa  samme  Maade,  som  I  have 
se!  ham  fare  til  Himmelen.«  (Ap.  Ger.  1:  11).  Den  Jesus,  som 
Disciplene  saa  opfare  til  Himmelen,  var  en  følbar  Personlig- 
hed.  Mesterens  egne  Ord   angaaende   Maaden,  hvorpaa  han 

skal  komme,  er  tydelige:  »Derfor,  om  de  sige  til  eder:  Se,  han 
er  i  Ørkenen,  da  gaar  ikke  derud;  se,  han  er  i  Kamrene,  da 
tror  det  ikke!  Thi  ligesom  Lynet  udgaar  fra  Østen  og  lyser 
indtil  Vesten,  saaledes  skal  Menneskesønnens  Tilkommeise 
være.«  (Matt.  24:  26—27). 

Hvorledes  Kristi  andet  Komme  skal  være,  er  ikke  forudsagt 
tydeligere  end  Hensigten  med  hans  andet  Komme.  Da  vor 
Frelser  kom  til  Verden  første  Gang,  kom  han  som  en  mild, 
uanstødelig  Lærer,  Præst  og  Frelser.  Ved  hans  andet  Komme 
vil  han  komme  med  stor  Magt,  Herlighed  og  Majestæt  for  at 
dømme  Verden.  Han  vil  komme  at  belønne  de  Retfærdige: 
»Thi  Menneskesønnen  skal  komme  i  sin  Faders  Herlighed 
med  sine  Engle,  og  da  skal  han  betale  enhver  efter  hans  Ger- 
ninger.« (Matt.  16:  27).  Han  vil  ogsaa  dømme  de  Ugudelige. 
Paulus  forudsaa  denne  store  Dommedag:  »Og  eder,  som  træn- 
ges, hvile  med  os  ved  den  Herre  Jesu  Aabenbarelse  fra  Him- 
melen med  sin  Krafts  Engle,  med  Lueild,  naar  han  tager 
Hævn  over  dem,  som  ikke  kende  Gud,  og  over  dem,  som  ikke 
lyde  vor  Herres  Jesu  Evangelium.«  (II.  Thes.  1:  7 — 8).  Hans 
herlige  Komme  bliver  ikke  et  midlertidigt  Besøg.  Han  vil 
komme  for  at  tage  Bolig  paa  Jorden.  I  Johannes  Aabenbaring, 
der  omtaler  de  Retfærdige,  som  skal  findes  paa  Jorden,  naar 
Kristus  kommer,  siges  der:  »Og  de  bleve  levende  og  bleve 
Konger  med  Kristus  i  tusinde  Aar.«  (Aab.  20:  4). 

Profeterne  har  baade  i  det  Gamle  og  Nye  Testamente  tyde- 
ligt forudsagt  mange  store  Begivenheder,  der  skulde  ske  før 
Messias'  andet  Komme.  Malakias  fortæller  os,  at  Gud  vil 
»sende  Elias,  Profeten,  førend  Herrens  Dag  kommer,  den  store 
og  den  forfærdelige.  Og  han  skal  vende  Fædrenes  Hjerter  til 
Børnene,  og  Bornenes  Hjerter  til  deres  Fædre,  at  jeg  ikke 
skal  komme  og  slaa  Landet  med  Band.«  (Mal.  4:  5 — 6).  Johan- 
nes den  Aabenbarer  forudsiger,  at  en  Engel  skulde  »flyve 
midt  oppe  under  Himmelen,  som  havde  et  evigt  Evangelium 
at  forkynde  for  dem,  der  bo  paa  Jorden,  og  for  alle  Folkeslag 
og  Stammer  og  Tungemaal  og  Folk,  og  han  sagde  med  høj 

Røst:  Frygter  Gud  og  giver  ham  Ære,  thi  lians  Doms  Time 
er  kommen,  og  tilhcder  ham,  som  har  gjort  Himmelen  og  .hu- 
den og  Havet  og  Vandenes  Kilder.«  (Aah.  14:  6     1 ). 

Baade  Malakias'  Forudsigelse  og  Johannes'  Profeti  er  gaael 
hogstaveligt  i  Opfyldelse  i  vore  Dage.  Elias,  Profeten,  kom  til 
Joseph  Smith  i  Aaret  1836  og  overgav  ham  Beseglings-Ord  i- 
naneernes  Nøgler.  Englen,  som  Johannes  saa  »flyvende  midt 
oppe  under  Himmelen«,  kom  i  1827  og  gav  til  Joseph  Smith 
Guldpladerne,  der  indeholdt  Amerikas  Forhistorie  og  lige- 
ledes Evangeliet,  som  det  var  forkyndt  paa  det  amerikanske 
Fastland  af  Messias.  Dette  gengivne  Rigets  Evangelium  bli- 
ver nu,  som  Frelseren  forudsagde,  prædiket  af  Kirkens  Æld- 
ster  over  den  ganske  Verden  »til  et  Vidnesbyrd  for  alle  Folk«. 
(Matt.  24:  14).  Denne  udstrakte  Forkyndelse  af  Evangeliet  i 
vore  Dage  er  et  af  de  vigtige  Tegn  paa  det  nær  forestaaende 
andet  Komme  af  vor  Herre. 

Kristi  første  Komme  til  Verden  var  forkyndt  ved  en  For- 
løber. Opfyldende  gamle  Profetier,  kaldte  Johannes  den  Dø- 
ber den  Gang  Folket  til  Omvendelse  som  en  Forberedelse  til 
Herrens  Komme.  I  vore  Dage  er  Ældster  bleven  guddommelig 
beskikket  til  at  prædike  Omvendelsens  Evangelium  saaledes, 
at  et  Folk  kan  blive  beredt  til  at  modtage  Frelseren,  naar 
han  kommer  i  sin  Magt  for  at  regere  paa  Jorden.  En  Del  af 
Byrden,  der  paahviler  disse  Kirkens  Ældster,  er  at  advare 
Verden,  at  Messias  vil  snart  komme  for  at  regere  Verden  i 
Retfærdighed. 

Ved  sit  herlige  og  triumferende  Komme  til  Verden  vil  Her- 
ren vise  sig  i  Himmelen  med  en  Engleskare,  og  det  fortælles 
os,  at  »de  Hellige,  der  ere  paa  Jorden,  skulle  blive  levende- 
gjorte og  henrykkes  at  møde  ham.  Og  de,  der  have  sovet  i 
deres  Grave,  skulle  komme  frem  og  optages  for  at  møde  ham 
midt  i  Himlens  Pille;  thi  deres  Grave  skulle  oplades.«  (Pag. 
Bog  88:  96—97). 

Dette  sjældne  Privilegium,  at  blive  henrykket  for  at  mode 
Herren,  naar  han  kommer,  er  en  af  de  store  Velsignelser,  der 

vil  komme  til  de  Hellige,  som  lever,  naar  Frelseren  kommer; 
thi  paa  den  Dag  skal  store  Ødelæggelser  overgaa  de  Ugude- 
lige, der  forbliver  paa  Jorden.  Lignelsen  om  Jomfruerne  be- 
skriver klart  Forholdet  mellem  de  Retfærdige  og  de  Ugude- 
lige paa  den  Tid,  Herren  skal  komme.  Fem  af  Jomfruerne 
var  vise.  De  andre  fem  var  uforstandige.  Midnatsraabet  lød: 
»Se,  Brudgommen  kommer.  Gaar  at  mode  ham.«  De  vise  Jom- 
fruer var  beredte  til  at  mode  Brudgommen,  medens  de  ufor- 
standige ikke  var  beredte.  Saaledes  vil  det  være  ved  Herrens 
Komme.  De  trofaste  Hellige  vil  være  beredte  paa  at  møde 
ham,  og  de  vil  glæde  sig  ved  hans  Komme.  De  Ugudelige  vil 
frygte  og  skælve,  fordi  de  er  uværdige  til  at  mode  Herren. 


DET  EVIGE  UNIVERS. 

(Præs.  John  A.  Widtsoe,  »MiUenial  Star«.) 

I  en  Tale  fornylig  af  Dr.  R.  A.  Millikan,  en  fremragende 
videnskabelig  Leder,  fremsættes  paa  Grundlag  af  nylig  gjorte 
Opdagelser,  at  vort  Univers  er  selv-forsynende,  at  det  er  evigt. 

Det  tidligere  Synspunkt  var  lige  det  modsatte.  Da  Solen 
bestandig  giver  Varme,  blev  det  paastaaet,  at  den  Tid  vilde 
komme,  hvor  det  hele  vilde  være  udstraalet,  og  Solen  vilde 
blive  kold.  Da  vilde  Jorden,  naar  den  var  afskaaret  fra  Solens 
Varme,  fryse  til  en  ubeboelig  Klode.  Ligesaa  vilde  ethvert 
lysende  og  varm-givende  Form  i  Rummet  med  Tiden  tabe 
sin  Kraft,  og  Universet  vilde  blive  en  Samling  af  frosne,  døde 
Verdener. 

De  mange  vigtige  Opdagelser  i  de  sidste  Aartier  har 
ikke  gjort  Situationen  mere  haabefuld.  De  smaa  Bestand- 
dele, der  kaldes  Elektroner,  af  hvilket  alt  Stof  er  dannet,  er 
i  en  ekstra-ordinær  hurtig  Bevægelse.  En  Gang  imellem  flyver 
en  af  disse  bort  og  forsvinder.  Disse  lette  Tab,  der  vedvarende 
fortsættes,  skulde  resultere  i  Tilintetgørelsen  af  alt  Stof.  Uni- 
versets Endeligt  vilde  da  blive  et  tomt  Rum.  Begge  Synspunk- 

ter  paapegede  el  »udløben«  Univers  —  i  Lighed  med  et  Ur,  der 
ikke  har  varet  trukket  op  —  hvor  Tingene  ikke  mere  vilde 
være,  som  vi  nu  kender  dem.  Senere  Opdagelser  har  for- 
andret disse  Teorier. 

Professor  Aston,  Cambridge,  England,  har  i  de  sidste  tolv 
Maaneder  vist,  at  kun  i  faa  og  sjældne  Elementer  kan  der 
forekomme  Tab  af  Elektroner.  Derfor  er  Stof,  som  vi  kender 
det,  evigt;  og  vi  behover  ikke  at  nære  Frygt  for  Bestanddeles 
Forsvinden  og  tilsidst  en  universel  Tomhed. 

En  Opdagelse  af  Dr.  Millikan  bringer  vor  Forsikring  endnu 
videre.  For  ca.  tre  Aar  siden  fandt  han,  at  ud  af  Rummet 
kommer  mægtige  Straaler  —  omtrent  i  Lighed  med  Ronlgen- 
straaler,  men  meget  mere  gennemtrængende  end  nogen  af  de 
Straaler  kendt  hidindtil.  At  disse  Straaler,  kendt  under  Nav- 
net Kosmisk-Straaler,  eksisterer,  blev  definitivt  demonstreret, 
men  deres  Oprindelse  forblev  et  Mysterium.  Nu,  ved  at  bruge 
den  eksisterende  Kendskab  angaaende  Stjernerummet,  har 
han  fremsat  en  Forklaring,  der  omstyrter  de  tidligere  Syns- 
punkter og  peger  hen  paa  et  evigt  Univers.  Varme  og  anden 
Kraft,  der  udstraaler  fra  vor  Sol  og  andre  Sole,  og  som  til- 
syneladende er  tabt  i  Rummet,  er  brugt  til  at  sammenføje  fra 
de  store  Masser  af  elementær  Materiale,  der  findes  i  Rum- 
met, de  almindelig  Stofformer,  som  vi  kender.  De  »kosmiske 
Straaler  er  Signaler  udkastet  over  Himlene  angaaende  de 
ordinære  Elementers  Fødsel«.  Hvis  Stof  er  oplost,  bygges  det 
op  igen.  Som  Solens  Varme  er  tabt,  saa  samles  den  i  Rum- 
mets Dybde  for  igen  at  bruges  til  Universets  Hensigter.  Der 
behoves  ikke  frygtes  for  en  frossen  Verden;  thi  skulde  en  Sol 
forsvinde,  vilde  en  anden  formes  og  tage  dens  Plads.  Der  vil 
aldrig  blive  en  Ende  paa  Universet  eller  Mennesket. 

Alt  dette  er  kun  en  Bekræftelse  af  Herrens  Ord  til  Profeten 
Joseph  Smith  i  1830:  »Og  ligesom  een  Jord  skal  forgaa  til- 
ligemed dens  Himle,  saa  skal  en  anden  fremkomme,  og  der 
er  ingen  Ende  paa  mine  Gerninger,  ej  heller  paa  mine  Ord.« 

Videnskab  og  Menneskers  Lærdomme,  naar  de  nærmer  sig 

den  fulde  Sikkerhed,  bliver  til  Vidnesbyrd  om  Evangeliets 
Sandhed.  I  dette  Tilfælde  taler  kosmiske  Straaler  fra  det 
uendelige  Rum,  som  Fødselsveer  af  et  levende  Univers,  om 
Evigheden  af  Guds  Værk.  »Himlene  erklærer  Guds  Herlighed.« 


DEN  FØRSTE  LOV. 

(J.  H.  Paul  i  »Millenial  Star«.) 

»Orden,«  bemærkede  Lord  Bolingbroke,  »er  Himlens  forste 
Lov.«  Denne  fyndige  Udtalelse  er  bleven  gentaget  mange 
Gange  siden  Bolingbrokes  Dage,  og  var  uden  Tvivl  alminde- 
lig langt  før  hans  Tid. 

Ideen  fremkom  temmelig  sikkert  ved  at  iagttage  Følge- 
ordenen  af  Begivenhederne  i  Naturen.  De  tidligste  Mennesker 
maa  have  været  imponeret  over  den  Regelmæssighed,  ved 
hvilken  Sæsonerne  inddeler  Tiden.  Efteraaret  efterfulgtes 
altid  af  Vinter,  Foraaret  af  Sommer,  Saatid  af  Høst,  Knopper 
af  Blade,  Blomster  af  Frugt  —  disse  og  lignende  Afvekslinger 
efter  en  større  Maalestok  har  været  betydningsfulde  for  endog 
det  laveste  Intelligens.  De  henviser  til  en  Ordensgang,  der  har 
Udseende  af  at  have  været  planlagt  og  oprettet  af  en  usynlig 
men  almægtig  Magt.  Kendsgerninger  som  disse  leder  Folke- 
racer, der  ikke  kender  andet  guddommeligt,  til  at  dyrke  Na- 
turen. Og  da  Orden  i  Menneskets  Affærer  altid  er  Resultatet 
af  omhyggelig  Omsorg,  var  den  Orden,  der  iagttoges  i  Na- 
turen, henregnet  til  en  lignende  Styrelse. 

Men  Orden  i  Menneskets  Affærer  er  Resultatet  af  Lydig- 
hed. Mennesket  adlyder  bestemte  Regler  eller  Love,  som  man 
for  fælles  Sikkerhed  og  Fremskridt  er  bleven  enige  om. 
Saaledes  bliver  Orden  Resultatet  og  ikke  Aarsagen.  Derfor 
er  det  ikke  en  Lov,  men  Resultatet  af  Loves  Adlydelse.  Den 
er  sekundær  og  ikke  først.  Den  er  en  Følge  af  en  dirigerende 
Magt,  men  den  skaber  ikke  Magt.  Og  fordi  den  er  sekundær, 
kan  den  ikke  blive  først,  ejheller  kan  den  i  det  hele  taget 

blive  en  Lov.  »Lov,«  siger  Bentham,  »er  en  Befaling  fra  en 
Overordnet  til  en  Underordnet,  som  den  Underordnede  er 
nødt  til  at  adlyde.« 

Ordenen  i  Naturen  er  Resultatet  af  en  uforanderlig  Lydig- 
hed af  Tingene  og  Kræfterne  til  adskillige  Forlangender,  der 
gøres  til  disse.  Enten  er  det  i  Tingenes  og  Kræfternes  Natur 
at  virke  paa  en  ordentlig  og  uforanderlig  Maade,  som  de  gør, 
eller  de  adlyder  en  usynlig  men  virkelig  Magt,  der  faar  dem 
til  at  virke  saaledes.  Faktum  er,  at  de  altid  virker  ens  un- 
der de  samme  Omstændigheder. 

Hvis  det  er  korrekt  at  bruge  Udtrykket  »Lov«  til  Ordenen 
i  Naturens  Fremgangsmaade,  da  maa  Himlens  første  Lov 
være  Lydighed.  Naar  der  henvises  til  Menneskenes  og  Tin- 
genes Virksomhed,  er  det  Lydighed.  Naar  det  er  henregnet 
til  en  Leder,  der  har  Magt  til  at  haandhæve  Lydighed,  kaldes 
det  Villie. 

Lydighed  er  da  den  første  Lov.  Villie  er,  hvad  Loven  i 
Virkeligheden  maa  bestaa  af,  hvis  vi  søger  efter  Lovens 
Ophav  eller  Oprindelse.  Hvad  Naturens  Ophav  vil  og  plan- 
lægger, maa  derfor  udgøre  Naturens  Lov.  Lydighed  til  natur- 
lige Love  opretholder  Orden  i  Naturens  Verden.  Lydighed  til 
menneskelige  Love  bringer  Orden  blandt  Mennesker.  Lydig- 
hed er  først,  Orden  næst. 


DEN  DANSKE  MISSION. 

AFLØSNING. 
Ældste  L.  Aage  Kjølby,   der  har  præsideret   over  Aarhus 
Distrikt  siden  August  1928,  er  hæderligt  afløst  fra  denne  Stil- 
ling og  forflyttet  til  Københavns  Distrikt,  hvor  han  vil  virke 
iblandt  Slægtninge  indtil  sin  Hjemrejse. 

BESKIKKELSE. 
Ældste   Gunnar  M.  Nielsen   er  beskikket  til  al   præsidere 
over  Aarhus  Distrikt. 

DEN  NORSKE  MISSIONS  HISTORIE. 

Vi  har  lige  modtaget  et  Eksemplar  af  den  Norske  Missions 
Historie,  skrevet  af  Carl  M.  Hagberg,  Oslo. 

Bogen,  der  er  paa  65  Sider,  er  trykt  paa  godt  Papir  og  inde- 
holder en  meget  interessant  Beskrivelse  af  den  Norske  Mis- 
sion siden  Evangeliets  Indførelse  for  77  Aar  tilbage.  Flere 
Billeder  findes  af  Missionens  Bygninger  i  Oslo,  Drammen, 
Bergen  og  Trondhjem  samt  nogle  af  de  første  Missionærer 
o.  s.  v.,  der  alle  har  Interesse  for  det  Norske  Folk. 

Vi  gratulerer  Broder  Hagberg  for  det  store  Arbejde,  han 
har  lagt  for  Dagen,  og  hjerteligt  anbefaler  Bogen  til  Medlem- 
merne i  den  Danske  Mission. 

DEN  DANSKE  MISSIONSBYGNING  SOLGT. 

Det  er  med  en  Blanding  af  Vemod  og  Glæde,  vi  meddeler 
Kirkens  Medlemmer,  at  den  Danske  Missionsbygning  i  Kors- 
gade 11  er  solgt  til  Sølvvare-Fabrikant  S.  Chr.  Fogh  for  en 
Kobesum  af  105.000  Kroner.  Overtagelsen  skete  den  1.  Januar. 
Dog  forbeholdes  Rettigheden  til  at  forblive  i  Bygningen  ind- 
til April  Flyttedag  1930. 

KONFERENCE  FOR  DISTRIKTS-PRÆSIDENTER. 
Distrikts-Præsidenterne  i  den  Danske  Mission  er  indkaldt 
til  en  Konference  i  Kobenhavn  den  11.,  12.  og  13.  Februar  for 
at  drøfte  Missionsarbejdet  og  lægge  Planer  til  Forbedring  af 
Evangeliets  Udspredelse.  Joseph  L.  Petersen, 

Missionspræsident. 

DØDSFALD. 

Br.  og  Str.  Jørgen  Rasmussen,  Aalborg  Gren,  havde  den 
Sorg  at  miste  deres  lille  Barn,  der  døde  den  19.  Januar  af 
Bronchitis,  og  blev  begravet  den  24.  Januar  under  Ledelse  af 
Distriktspræsident  Clifton  E.  Henrichsen,  der  tilligemed  Mis- 
sionær Theodore  Jacobsen  talte  ved  Baaren.  Graven  ind- 
viedes af  Br.  Holger  Jørgensen. 

DØDSFALD. 

Sir.  Kathinka  Anderson,  Oluf  J.  Andersons  Hustru,  Gastle 
Dale,  Utah,  dode  Lørdag  den  1.  December  1928  efter  en  kort 
Tids  Sygdom  og  blev  begravet  den  4.  December  i  Gastle  Dale 
under  stor  Deltagelse.  Sir.  Anderson  var  fodt  i  Moss,  Norge, 
den  22.  Januar  1852  og  kom  til  Utah  i  1874,  hvor  hun  blev  gift 
med  Oluf  J.  Anderson.  Hun  var  aktiv  baade  i  kirkelige 
Affærer  saavel  som  det  offentlige  Liv  og  havde  blandt  andet 
Stillingen  som  Amtsskriver  for  Emery  Amt  i  4  Aar.  I  1911 — 12 
var  hun  sammen  med  sin  Mand  paa  Mission  i  Danmark,  hvor 
Br.  Anderson  var  Redaktør  af  »Stjernen«.  Fra  denne  Mission 
vil  mange  af  vore  ældre  Medlemmer  og  Venner  af  Kirken 
erindre  hende  og  mindes  hendes  behagelige  og  venlige  Væ- 
sen. Hun  var  elsket  og  agtet  af  alle,  der  kendte  hende.  Hun 
efterlader  sin  Mand  og  6  Børn. 

Br.  Andreas  Peterson  døde  Fredag  Morgen  den  14.  Decem- 
ber 1928  i  sit  Hjem  i  Logan,  Utah,  og  blev  begravet  den  16. 
December  fra  Logan  4.  Wards  Modehus  under  stor  Deltagelse. 
Br.  Peterson  var  fodt  i  Hobol,  Sverige,  den  23.  Juni  1849  og 
blev  Medlem  af  Kirken  i  1872  i  Norge,  hvor  han  ligeledes  vir- 
kede 4  Aar  som  Lokal-Missionær.  I  1878  kom  han  til  Utali  og 
bosatte  sig  i  Logan,  hvor  hans  Hjem  har  været  siden.  I 
1883—84  udførte  han  en  Mission  til  Sverige  og  fra  1898—1901 
præsiderede  han  over  den  Skandinaviske  Mission,  og  under 
hans  Virksomhed  paabegyndtes  det  forberedende  Arbejde  til 
Opforeisen  af  den  nuværende  Missionsb}rgning  i  Korsgade  11, 
idet  der  blev  indsamlet  et  ret  betydeligt  Beløb  til  Hjælp  til 
Bygningens  Opforelse.  Fra  1910 — 12  præsiderede  han  over 
den  Svenske  Mission.  Foruden  delte  tog  han  aktiv  Del  i  det 
kirkelige  og  offentlige  Arbejde  i  Utah  og  har  beklædt  mange 
betroede  Stillinger  baade  i  By  og  Amt.  Br.  Peterson  var  en 
dygtig  og  ivrig  Leder  i  sit  Arbejde  og  altid  venlig  og  op- 
mærksom i  sin  Optræden  overfor  andre.  pix  j 

DEN  NORSKE  MISSION. 

AFLØSNING. 
Ældste  George  W.  Thulin  er  hæderlig  aflost  fra  sin  Mission 

med  Tilladelse  til  at  rejse  hjem.       Lorenzo  W.  Anderson, 

Missionspræsident. 


LIDT  STATISTIK  FRA  SALT  LAKE  CITY. 

Fra  et  Tidsskrift,  »Municipal  Record«,  der  udgives  maaned- 
ligl  gratis  af  Salt  Lake  City,  fremdrager  vi  følgende,  som 
maaske  kan  have  Interesse  for  Læserne  af  »Stjernen«: 

Salt  Lake  City  er  beliggende  4350  Fod  over  Havets  Over- 
flade paa  et  Areal  af  52,4  engelske  Kvadratmil  og  havde  i 
1927  135.000  Indbyggere.  Gaderne  udgør  tilsammen  en  Længde 
af  528,2  eng.  Mil,  af  hvilke  100,3  Mil  er  asfalteret.  Sporvogns- 
liniernes  samlede  Længde  er  120,3  eng.  Mil  og  Vanaiednin- 
gerne  333,4  eng.  Mil.  Vandforraadet  pr.  Dag  er  80.550.000  Li- 
ter, og  der  findes  paa  Gaderne  45  offentlige  Drikkefontæner, 
der  paa  den  varmeste  Sommerdag  vil  give  os  den  herligste 
kolde  Drik  Vand.  Der  forbruges  daglig  200  Liter  Vand  pr.  Ind- 
bygger. Salt  Lage  City's  Længde  fra  Øst  til  Vest  er  8,6  eng. 
Mil,  Bredde  fra  Nord  til  Syd  8,3  eng.  Mil.  Der  findes  i  det 
offentlige  Bibliotek  134.310  Boger;  der  er  15  Anlæg  og  Par- 
ker i  Byen,  der  tilsammen  udgør  407  Tdr.  Land.  Der  er  47 
Skolebygninger,  der  tilsammen  udgor  en  Værdi  af  26  Mil- 
lioner Kroner,  og  til  disse  Skoler  gaar  daglig  32.933  Elever. 
Salt  Lake  City's  Værdi  i  Ejendomsskyld  sættes  til  Kroner 
691.367.921,90. 


Naar  vi  udforer  Herrens  Villie,  har  vi  ingen  Tid  tilovers  til 
at  strides  om  hans  Planer. 

SOM  EN,  DER  HAVDE  MYNDIGHED. 

(Tale  over  Radio  af  Dr.  James  E.  Talmage,  af  de  Tolvs  Haad. 
»Deseret  News«.) 

Fortsat  fra  Side  48.) 

Sammenlign  den  sagtmodige  Jesus,  der  blev  rørt  til  at  ud- 
føre en  gastfri  Tjeneste  og  afhjælpe  Manglen  ved  Brylluppet 
i  Kanaan,  med  den  harmfulde  Kristus,  der  brugte  Pisken  til 
at  drive  Kreaturer  og  Mennesker  foran  sig  som  en  uren  Hjord. 
Hvorfor  satte  disse  Præster  og  Leviter  og  disse  rasende  Rabbi 
og  Skriftkloge  sig  ikke  straks  til  Modværge  mod  denne  selv- 
bevidste Gallilæer,  der  var  ukendt  i  officielle  Kredse  og  til 
dem  en  Praler,  der  tilhørte  Underklassen?  Hvorfor  krævede 
den  store  Sanhedrin  (Jødernes  Raad)  ham  ikke  straks  til 
Regnskab,  eller  hvorfor  var  den  romerske  Lovs  mægtige  Magt 
ikke  brugt  mod  ham?  Fordi  de  alle  vidste,  at  han  talte  og 
handlede  med  Myndighed,  Kilden  de  paastod  ikke  at  kende, 
men  dog  frygtede  med  en  lammende  Usikkerhed. 

Vor  Herres  Mirakler  og  Helbredelser  —  ved  hvilke  den 
Blinde  modtog  Syn,  den  Døve  kom  til  at  høre,  den  Værk- 
brudne blev  oprejst  fra-Sengen  med  fornyet  fysisk  Kraft,  gen- 
nem hvilke  onde  Aander  var  uddrevne  fra  jordiske  Legemer, 
over  hvilke  de  havde  faaet  Magt,  og  hans  mægtige  Arbejde 
i  Almindelighed  var  alarmerende  til  Jødernes  Ledere,  naar 
de  saa  Folket  vende  sig  fra  dem  til  ham,  der  talte  og  handlede 
med  en  saadan  Virkningsfuldhed,  at  det  var  ud  over  al  Tvivl, 
at  han  var  i  Besiddelse  af  overjordisk  Myndighed  og  Magt. 
Ved  at  vidne  den  ene  Triumf  efter  den  anden  over  onde  Mag- 
ter, fortælles  der,  at  den  almene  Befolkning  var  meget  op- 
mærksom til  at  lytte  til  ham  og  udbrød  med  Ærbødighed: 
»Er  denne  ikke  Davids  Søn?«  Med  andre  Ord:  Kan  denne 
være  nogen  anden  end  den  Messias,  vi  har  ventet  saa  længe. 
Denne  saaledes  udtalte  almindelige  Dom  opirrede  Farisæerne, 
der  syntes  i  deres  Vrede  at  være  berøvet  deres  Fornuft,  og 
begyndte  den  ulogiske  og  urimelige  Historie,  at  Kristi  usæd- 
vanlige Magt  kom  direkte  fra  Satan.  De  sagde:   »Denne  ud- 

driver  ikke  de  onde  A ånder  uden  ved  Beelzebul,  de  onde 
Aanders  Fyrste«.  Jesus  svarede  dem  igen  med  sund  For- 
nuft og  klar  Logik.  Han  fremsatte  den  bevislige  Sand- 
hed, at  hvis  et  Rige  var  i  Splid  med  sig  selv,  kan  det 
ikke  bestaa,  men  vilde  blive  odelagt.  Hvis  deres  Paastand  i 
den  mindste  Grad  var  grundet  paa  Sandhed,  vilde  Satan  gen- 
nem Jesus  modarbejde  sig  selv.  Og  for  tydeligere  at  demon- 
strere ved  Sammenligning,  fortsatte  han:  »Dersom  jeg  ud- 
driver de  onde  Aander  ved  Guds  Aand,  da  er  jo  Guds  Rige 
kommet  til  eder«.  Ved  at  antage  enten  det  ene  eller  det  andet 
af  disse  to  Henvisninger  —  og  enten  den  ene  eller  den  anden 
maatte  sikkert  være  rigtig  —  stod  de  anklagende  Farisæer 
besejret  og  fordømte. 

Mod  Slutningen  af  de  begivenhedsrige  tre  Aar,  lige  efter  at 
han  havde  ryddet  Tempelgrunden  anden  Gang  —  thi  Herrens 
Hus  var  igen  bleven  en  Roverhule  —  og  efter  at  han  havde 
forkyndt  sig  selv  at  være  Messias  og  var  bleven  hyldet  med 
Udraabel  »Hosianna«  som  Davids  Son,  der  var  profeteret  om, 
blev  han  igen  udfordret  angaaende  sin  Myndighed.  Som  han 
sad  indenfor  Templets  Mure  og  prædikede  Frelsens  Evan- 
gelium til  alle,  der  vilde  hore,  kom  Ypperstepræsterne  med 
en  Skare  Skriftkloge  og  Ældster.  De  havde  diskuteret  ham 
hele  Aftenen  og  havde  besluttet  at  forlange  en  Erklæring  fra 
ham  angaaende  hans  Ret  til  at  gøre,  som  han  havde  gjort. 
»Af  hvad  Magt  gør  du  disse  Ting,  og  hvem  har  givet  dig 
denne  Magt?«  spurgte  de.  Jesus  nedlod  sig  ikke  til  at  give  et 
Svar,  ved  hvilket  de  muligvis  kunde  finde  flere  Paaskud  til 
at  modarbejde  ham;  men  han  gjorde  Brug  af  en  Metode  - 
meget  almindelig  blandt  de  Lærde  —  at  stille  Sporgsmaal 
mod  Sporgsmaal:  »Men  Jesus  svarede  og  sagde  til  dem:  Og- 
saa  jeg  vil  sporge  eder  om  een  Ting,  og  dersom  I  sige  mig  det, 
vil  ogsaa  jeg  sige  eder,  af  hvad  Magt  jeg  gør  disse  Ting. 
Johannes's  Daab,  hvorfra  var  den?  Fra  Himmelen  eller  fra 
Mennesker?«  De  befandt  sig  i  en  meget  forlegen  Situation;  thi 
hvis  de  svarede,  at  Johannes's  Daab  var  fra  Gud,  vilde  Jesus 
sikkert  sporge  dem,  hvorfor  de  ikke  havde  troet  paa  Døberen, 

og  hvorfor  de  ikke  anerkendte  hans  Vidnesbyrd  angaaende 
Kristus.  Paa  den  anden  Side,  hvis  de  paastod,  at  Johannes 
ingen  guddomelig  Myndighed  havde  til  at  prædike  og  dobe, 
vilde  Folket  vende  sig  mod  dem,  thi  den  martyrede  Døber 
var  æret  og  anset  for  en  Profet  af  Folkemængden.  »Det  vide 
vi  ikke«,  sagde  de,  og  da  svarede  Jesus:  »Saa  siger  ikke  heller 
jeg  eder,  af  hvad  Magt  jeg  gor  disse  Ting«. 

Nu,  hvad  siger  I,  mine  Venner,  om  Myndigheden,  ved 
hvilken  Jesus  af  Nazarelh  —  Jesus  Kristus  —  lærte  og  vir- 
kede? Er  der  mere  end  et  fornuftigt  og  konsekvent  Svar  mu- 
ligt? Jesus  var  guddommelig!  Han  var  født  paa  Jorden  med 
nedarvede  Egenskaber  fra  Guddommen,  de  samme,  han  be- 
sad før  hans  jordiske  Inkarnation:  Jehovah's  Egenskaber, 
denne,  der  er  den  førstefødte  blandt  de  aandelige  Born  af 
Elohim,  den  evige  Fader  samt  den  enbaarne  Søn  af  ham  i 
Kødet.  De  første  Vers  af  Johannes  Evangelium  indeholder  en 
ophøjet  Bekræftelse  af  Jesus  Kristus  som  Gud,  før  han  kom 
paa  Jorden:  »I  Begyndelsen  var  Ordet,  og  Ordet  var  hos  Gud, 
og  Ordet  var  Gud.  Dette  var  i  Begyndelsen  hos  Gud.  Alle  Ting 
ere  blevne  til  ved  det,  og  uden  det  blev  end  ikke  een  Ting  til 
af  det,  som  er.«  (Joh.  1:  1 — 3).  Et  senere  Vers  identificerer 
»Ordet«  som  Kristus  selv:  »Og  Ordet  blev  Kod  og  tog  Bolig 
iblandt  os.« 

Jesu  Kristi  Kirke  af  Sidste  Dages  Hellige  anerkender  den 
bibelske  Erklæring  med  Hensyn  til  Kilden,  hvorfra  vor  Her- 
res Magt  og  Myndighed  kom.  I  en  gammel  Optegnelse  af 
Moses,  der  paany  er  aabenbaret  i  disse  de  sidste  Tider  gen- 
nem Profeten  Joseph  Smith,  forklarer  det  Betydningen  af,  at 
Kristus  er  kaldet  »Ordet«.  Den  Herre  Gud  udfoldede  for  Moses 
Panoramaet  over  Verdens  Skabelse:  »Og  se  Guds  Herlighed 
omslraalede  Moses,  saa  at  Moses  stod  for  Guds  Aasyn,  og 
han  talede  med  Gud  Ansigt  til  Ansigt,  og  den  Herre  Gud 
sagde  til  Moses:  I  mit  eget  Øjemed  har  jeg  skabt  disse  Ting. 
Her  er  Visdom,  og  den  forbliver  hos  mig.  Jeg  har  skabl  dem 
ved  min  Magts  Ord,  hvilket  er  min  enbaarne  Søn,  som  er 
fuld  af  Naade  og  Sandhed.  Og  jeg  har  skabt  utallige  Ver- 


63 

dener,  og  jeg  har  tillige  skabt  dem  i  mit  eget  Øjemed,  og  ved 
Sonnen,  som  er  min  Enbaarne,  har  jeg  skabt  dem.«  (Moses 
1:  31 — 33).  Heri  er  den  enbaarne  Søn  tydeligt  kaldet  »Guds 
Magts  Ord«.  Det  Væsen,  der  gik  iblandt  Menneskene  i  Tider- 
nes Midte  som  Jesus  af  Nazareth,  var  Ordet  i  Guds  Magt  ved 
Skabelsen  og  Befolkningen  af  Jorden  og  ligeledes  beskikket 
den  Gerning  at  forløse  og  frelse  Menneskeheden.  Hans  Myn- 
dighed var  fra  den  samme  evige  Fader,  der  har  saaledes  op- 
summet den  guddommelige  Plan  og  Hensigt  med  Mennesket, 
der  kun  kan  blive  fuldført  gennem  denne  høje  Myndighed: 
»Thi  se,  det  er  min  Gerning  og  Ære  at  tilvejebringe  Udøde- 
lighed og  evigt  Liv  for  Mennesket.«  (Moses  1:  39). 


VINTER. 

Et  sagte  Sus  gaar  tyst  igennem  Skoven 

—  det  rasler  i  det  brune  Bøgeløv  — 

du  Menneske,  der  her  saa  sorgløst  vanker, 

sig,  strejfer  det  dog  ikke  dine  Tanker, 

at  snart,  kun  alt  for  snart,  er  du  kun  Støv?  — 

Det  hvisker  vemodsfuldt  i  nøgne  Grene  — 
ak,  hvor  er  nu  vor  gronne  Bladedragt  — 
hvor  er  vor  Krones  stolte,  skønne  Smykke, 
hvor  er  vor  korte,  blide  Sommerlykke?  — 
Ak,  stakket  kun  var  al  vor  rige  Pragt.  — 

Ak,  hvorfor  skulde  vi  en  Blomstring  kende 
for  alt  at  miste  i  en  ublid  Host?  — 
Vi  rækker  haabløst  vore  trætte  Arme 
imod  en  kuldskær  Luft  foruden  Varme  — 
imod  en  Vinterhimmel  uden  Trøst.  — 

Du  sagte  Sus  —  du  tunge  Alvcrshvisken  — 
jeg  fatter  eders  Klages  tyste  Moll  — 
hver  Livsens  Fryd  maa  dyrt  og  bittert  bødes, 
og  hvad  vi  elsked'  mest,  maa  usselt  ødes  — 
og  hvad  vi  vandt,  maa  tabes  tusindfold.  — 

Vor  Lod  er  lige     -  som  jerl  Lov  blev  fældet, 
saa  skal  mit  Legem  blive  Støv  igen  — 
hvorfor        hvorhen  —  ak,  ingen  Sja'l  tør  raade, 
den  store  Livels  mærkelige  Gaade  — 
kun  tro,  vor  Skaber  er  vor  Gud  og  Ven.  — 

Kun  tro  —  og  folge  ærligt  Livets  Love  - 
kun  haabe  Kernen  frem  af  Livets  Straa  — 
kun  elske  Livets  Foraar  og  dets  Sommer 
og  atter  tro,  naar  Vintrens  Dødstid  kommer, 
paa  et  fornyet,  lofterigt:  Opstaa  — ! 

Betty  Tofte. 

